CELEX: 62014CA0493
Language: hu
Date: 2016-07-21 00:00:00
Title: C-493/14. sz. ügy: A Bíróság (első tanács) 2016. július 21-i ítélete (a Bundesfinanzgericht – Außenstelle Linz [Ausztria] előzetes döntéshozatal iránti kérelme) – Dilly’s Wellnesshotel GmbH kontra Finanzamt Linz (Előzetes döntéshozatal — Állami támogatások — A környezeti adók csökkentése formájában nyújtott támogatási program — 800/2008/EK rendelet — A belső piaccal összeegyeztethetőnek tekinthető és a bejelentési kötelezettség alól mentesíthető támogatások fajtái — A mentességi feltételek kötelező jellege — A 3. cikk (1) bekezdése — A támogatási programban e rendeletre való kifejezett utalás)

19.9.2016   
            
            
               HU
            
            
               Az Európai Unió Hivatalos Lapja
            
            
               C 343/3
            
         A Bíróság (első tanács) 2016. július 21-i ítélete (a Bundesfinanzgericht – Außenstelle Linz [Ausztria] előzetes döntéshozatal iránti kérelme) – Dilly’s Wellnesshotel GmbH kontra Finanzamt Linz
   (C-493/14. sz. ügy) (1)
   
   ((Előzetes döntéshozatal - Állami támogatások - A környezeti adók csökkentése formájában nyújtott támogatási program - 800/2008/EK rendelet - A belső piaccal összeegyeztethetőnek tekinthető és a bejelentési kötelezettség alól mentesíthető támogatások fajtái - A mentességi feltételek kötelező jellege - A 3. cikk (1) bekezdése - A támogatási programban e rendeletre való kifejezett utalás))
   (2016/C 343/03)
   Az eljárás nyelve: német
   
      A kérdést előterjesztő bíróság
   
   Bundesfinanzgericht – Außenstelle Linz
   
      Az alapeljárás felei
   
   
      Felperes: Dilly’s Wellnesshotel GmbH
   
      Alperes: Finanzamt Linz
   
      Rendelkező rész
   
   A[z EUMSZ 107. cikk és az EUMSZ 108. cikk] alkalmazásában a támogatások bizonyos fajtáinak a közös piaccal összeegyeztethetőnek nyilvánításáról szóló, 2008. augusztus 6-i 800/2008/EK bizottsági rendelet (általános csoportmentességi rendelet) 3. cikkének (1) bekezdését úgy kell értelmezni, hogy az, hogy egy olyan támogatási program, mint amelyről az alapügyben szó van, nem tartalmaz e rendeletre való – a rendelet címét és az Európai Unió Hivatalos Lapjában való közzétételének adatait feltüntető – kifejezett utalást, kizárja azt, hogy úgy lehessen tekinteni, hogy e program megfelel az ahhoz szükséges feltételeknek, hogy az említett rendelet 25. cikkének (1) bekezdése alapján mentesüljön az EUMSZ 108. cikk (3) bekezdésében előírt bejelentési kötelezettség alól.
   
      (1)  HL C 46., 2015.2.9.